அம்மோனியம் வலேரேட்டு

அம்மோனியம் வலேரேட்டு (Ammonium valerate) என்பது CH3(CH2)3COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வலேரிக் அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

தயாரிப்பு
வலேரிக்கு அமிலத்துடன் அம்மோனியம் ஐதராக்சைடைச் சேர்த்து வினைபுரியச் செய்தால் அம்மோனியம் வலேரேட்டு உருவாகும்.

இயற்பியல் பண்புகள்
அம்மோனியம் வலேரேட்டு தண்ணீர் மற்றும் ஆல்ககாலில் மிக எளிதாகக் கரையும். மேலும் ஈதரிலும் நன்றாகக் கரையும்.
வலேரிக்கு அமிலத்தின் சிறப்பியல்பு மணத்தையும் கூர்மையான, இனிப்புச் சுவையையும் கொண்டுள்ளது.

பயன்கள்
உணவுத் தொழிலில் ஒரு சுவையூட்டும் முகவராகவும், வேதியியல் தொகுப்பு வினைகளில் ஒரு வினையாக்கியாகவும் அம்மோனியம் வலேரேட்டு பயன்படுத்தப்படுகிறது.

கடந்த காலத்தில் நரம்பு கோளாறுகளுக்கு எதிராக அமைதிப்படுத்தும் பண்புகளைக் கொண்ட ஒரு மயக்க மருந்தாக அம்மோனியம் வலேரேட்டு  பயன்படுத்தப்பட்டது.

மேற்கோள்கள்

பகுப்பு:அமோனியம் சேர்மங்கள்